《追和东坡喜雪用王觌韵》
宋代·王之道

长安一夜雪，酒价涌朝市。何人独耐寒，翛然立庭砌。

盈盈竹间梅，靓妆欲谁媚。冰肌与玉骨，似不胜风袂。

丰年贵三白，麟凤敢称瑞。要令舆论协，庶遂我心慰。

春回在朝夕，枯荄动和气。尤怜麦盖锦，秀发功必倍。

忧葵亦何为，度日同度岁。不如拥百城，陶然六经醉。

作者简介：公元一〇九三年至一一六九年字彦猷，庐州濡须人。生于宋哲宗元祐八年，卒于孝宗乾道五年，年七十七岁。善文，明白晓畅，诗亦真朴有致。为人慷慨有气节。宣和六年，（公元一一二四年）与兄之义弟之深同登进士第。对策极言燕云用兵之非，以切直抑制下列。调历阳丞。绍兴和议初成，之道方通判滁州，力陈辱国非便。大忤秦桧意，谪监南雄盐税。坐是沦废者二十年。后累官湖南转运判官，以朝奉大夫致仕。之道著有相山集三十卷，《四库总目》相山词一卷，《文献通考》传于世。